钦定古今图书集成/明伦汇编/官常典/第355卷 > 吴一贯
## 钦定古今图书集成/明伦汇编/官常典/第355卷 > 吴一贯

按《明外史王献臣传》：“吴一贯，字道夫，海阳人。成化中
进士。由上高知县擢御史。弘治中，历按浙江、福建南
畿，以彊干闻，擢大理右寺丞。畿辅、河南饥，请发粟二
十万石以赈，又别请二万石给京邑及昌平民。既谪
官，正德初，迁江西副使。讨华林贼有功，进按察使。行
军至奉新卒，士民立忠节祠祀焉。”